טקס פרסי אוסקר ה-93

טקס פרסי האוסקר ה-93 של האקדמיה האמריקאית לקולנוע (AMPAS), התקיים בלוס אנג'לס, קליפורניה, ב-25 באפריל 2021, ובמסגרתו הוענקו פרסי אוסקר בקטגוריות הפרס השונות עבור סרטי קולנוע שיצאו בין ינואר 2020 לפברואר 2021. עקב מגבלות מגפת הקורונה בארצות הברית, נערך הטקס המרכזי בתחנת יוניון , תחנת הרכבת המרכזית של העיר, וחלק מצומצם התקיים בתיאטרון דולבי בהוליווד, המקום המסורתי של טקסי האוסקר.

במקור, תוכנן הטקס להתקיים ב-28 בפברואר 2021, אך נדחה בחודשיים בשל השפעת מגפת הקורונה על הקולנוע, שגרמה לדחיית הקרנתם של סרטי קולנוע רבים. בהתאם לכך הוארכה תקופת הזכאות להתמודדות על פרסי האוסקר לסרטים עלילתיים עד ל-28 בפברואר. זו הפעם הרביעית שטקס פרסי האוסקר נדחה, והפעם הראשונה מאז טקס פרסי האוסקר ה-6, שסרטים שיצאו בשנתיים קלנדריות עוקבות היו זכאים להתמודד על פרס באותו טקס.<ref></ref>

==זכיות ומועמדויות==
המועמדויות לטקס פרסי אוסקר ה-93 הוכרזו ב-15 במרץ 2021. ההכרזה שודרה בשידור חי באתר האינטרנט הרשמי של האקדמיה, ברשתות החברתיות ובשידורים מקומיים ברחבי ארצות הברית. את ההכרזה הגישו השחקנים פריאנקה צ'ופרה וניק ג'ונאס. הסרט "מאנק" קיבל את מספר המועמדויות הרב ביותר – 10 פרסים.

===רשימת זכיות ומועמדויות===
{| class=wikitable
! style="background:#EEDD82; width:50%" | הסרט הטוב ביותר
! style="background:#EEDD82; width:50%" | הבימוי הטוב ביותר
|-
| valign="top" |זוכה: "ארץ נוודים"
*"האב"
*"יהודה איש קריות והמשיח השחור"
*"מאנק"
*"מינארי"
*"צעירה מבטיחה"
*"צלילי מטאל"
*"משפט השבעה משיקגו"
| valign="top" |זוכה: קלואי ז'או ("ארץ נוודים")
*תומאס וינטרברג ("עוד סיבוב")
*דייוויד פינצ'ר ("מאנק")
*לי אייזק צ'אנג ("מינארי")
*אמרלד פנל ("צעירה מבטיחה")
|-
! style="background:#EEDD82" | השחקן הטוב ביותר
! style="background:#EEDD82" | השחקנית הטובה ביותר
|-
| valign="top" |זוכה: אנתוני הופקינס ("האב")
*ריז אחמד ("צלילי מטאל")
*צ'דוויק בוזמן ("הבלוז של מא רייני")
*גארי אולדמן ("מאנק")
*סטיבן יאון ("מינארי")
| valign="top" |זוכה: פרנסס מקדורמנד ("ארץ נוודים")
*ויולה דייוויס ("הבלוז של מא רייני")
*אנדרה דיי ("ארצות הברית נגד בילי הולידיי")
*ונסה קירבי ("קרעים של אישה")
*קארי מאליגן ("צעירה מבטיחה")
|-
! style="background:#EEDD82" | שחקן המשנה הטוב ביותר
! style="background:#EEDD82" | שחקנית המשנה הטובה ביותר
|-
| valign="top" |זוכה: דניאל קלויה ("יהודה איש קריות והמשיח השחור")
*סשה ברון כהן ("משפט השבעה משיקגו")
*לזלי אודום ג'וניור ("לילה אחד במיאמי")
*פול רייסי ("צלילי מטאל")
*לקית' סטנפילד ("יהודה איש קריות והמשיח השחור")
| valign="top" |זוכה: יון יא-ג'ונג ("מינארי")
*מריה בקלובה ("בוראט 2")
*גלן קלוז ("יומני האפלצ'ים")
*אוליביה קולמן ("האב")
*אמנדה סייפריד ("מאנק")
|-
! style="background:#EEDD82" | התסריט המקורי הטוב ביותר
! style="background:#EEDD82" | התסריט המעובד הטוב ביותר
|-
| valign="top" |זוכה: "צעירה מבטיחה"
*"יהודה איש קריות והמשיח השחור"
*"מינארי"
*"צלילי מטאל"
*"משפט השבעה משיקגו"
| valign="top" |זוכה: "האב"
*"בוראט 2"
*"ארץ נוודים"
*"לילה אחד במיאמי"
*"הטיגריס הלבן"
|-
! style="background:#EEDD82" | הסרט המונפש הטוב ביותר
! style="background:#EEDD82" | הסרט הבינלאומי הטוב ביותר
|-
| valign="top" |זוכה: "נשמה"
*"קדימה"
*"מעל ומעבר לירח"
*"שון כבשון הסרט: עף על החלל"
*"מוליכי הזאבים"
| valign="top" |זוכה: "עוד סיבוב" (דנמרק)
*"ימים טובים יותר" (הונג קונג)
*"קולקטיב" (רומניה)
*"האיש שמכר את עורו" (תוניסיה)
*"לאן את הולכת אאידה?" (בוסניה והרצגובינה)
|-
! style="background:#EEDD82" | הפסקול המקורי הטוב ביותר
! style="background:#EEDD82" | השיר המקורי הטוב ביותר
|-
| valign="top" |זוכה: "נשמה"
*"הזהב של נורמן"
*"מאנק"
*"מינארי"
*"חדשות העולם הגדול"
| valign="top" |זוכה: "Fight For You" - "יהודה איש קריות והמשיח השחור"
*"Hear My Voice" - "משפט השבעה משיקגו"
*"Husavik" - "תחרות הזמר של האירוויזיון: סיפורה של Fire Saga"
*"Io Sì" - "כל החיים לפניו"
*"Speak Now" - "לילה אחד במיאמי"
|-
! style="background:#EEDD82" | עיצוב ההפקה הטוב ביותר
! style="background:#EEDD82" | הצילום הטוב ביותר
|-
| valign="top" |זוכה: "מאנק"
*"האב"
*"הבלוז של מא רייני"
*"חדשות העולם הגדול"
*"טנט"
| valign="top" |זוכה: "מאנק"
*"יהודה איש קריות והמשיח השחור"
*"חדשות העולם הגדול"
*"ארץ נוודים"
*"משפט השבעה משיקגו"
|-
! style="background:#EEDD82" | האיפור ועיצוב השיער הטובים ביותר
! style="background:#EEDD82" | עיצוב התלבושות הטוב ביותר
|-
| valign="top" |זוכה: "הבלוז של מא רייני"
*"אמה"
*"יומני האפלצ'ים"
*"מאנק"
*"פינוקיו"
| valign="top" |זוכה: "הבלוז של מא רייני"
*"אמה"
*"מאנק"
*"מולאן"
*"פינוקיו"
|-
! style="background:#EEDD82" | העריכה הטובה ביותר
! style="background:#EEDD82" | האפקטים הטובים ביותר
|-
| valign="top" |זוכה: "צלילי מטאל"
*"האב"
*"ארץ נוודים"
*"צעירה מבטיחה"
*"משפט השבעה משיקגו"
| valign="top" |זוכה: "טנט"
*"שמי חצות"
*"מולאן"
*"אהבה ומפלצות"
*"איוון האחד והיחיד"
|-
! style="background:#EEDD82" | הסרט התיעודי הטוב ביותר
! style="background:#EEDD82" | הסרט התיעודי הקצר הטוב ביותר
|-
| valign="top" |זוכה: "מורתי התמנונית"
*"קולקטיב"
*"Crip Camp"
*"החפרפרת"
*"שָׁנִים"
| valign="top" |זוכה: "קולט"
*"קונצ'רטו הוא שיחה"
*"שיר אהבה ללטאשה"
*"אגף הרעב"
*"Do Not Split"
|-
! style="background:#EEDD82" | הסרט הקצר הטוב ביותר
! style="background:#EEDD82" | הסרט המונפש הקצר הטוב ביותר
|-
| valign="top" |זוכה: "שני זרים גמורים"
*"עין לבנה"
*"המתנה"
*"Feeling Through"
*"The Letter Room"
| valign="top" |זוכה: "אם משהו קורה לי, אני אוהבת אתכם"
*"Yes-People"
*"אופרה"
*"Burrow"
*"Genius Loci"
|-
! style="background:#EEDD82" | הסאונד הטוב ביותר
|-
| valign="top" |זוכה: "צלילי מטאל"
*"גרייהאונד"
*"מאנק"
*"חדשות העולם הגדול"
*"נשמה"
|}

===פרס מיוחד על פעילות הומניטרית===
במסגרת פרס ז'אן הרשולט לפעילות הומניטרית, הוענקו שני פסלוני אוסקר על תרומה הומניטרית למען רווחת אנשי תעשיית הבידור שנפגעו מהשלכות מגפת הקורונה: לקרן האמריקאית לקולנוע וטלוויזיה (MPTF) , ולטיילר פרי, שחקן, קולנוען ונדבן. בראיין קראנסטון העניק פיסלון ל-70 אנשי הקרן לקולנוע וטלוויזיה שהתכנסו בתיאטרון "דולבי", בזכות הסיוע החברתי, הכלכלי, הרגשי והסיעודי לאנשי התעשייה ובני משפחותיהם, ולוותיקי עולם הבידור המתגוררים במעון שמפעילה הקרן ב"קמפוס וסרמן" שבוודלנד הילז, לוס אנג'לס . טיילר פרי קיבל את הפרס בזכות תרומתו להעסקת אנשי קולנוע וטלוויזיה בעת השבתת התעשייה, כאשר סיפק להם מקומות עבודה באולפני הקולנוע הפרטיים שלו , שפתח בשנת 2019 במתחם המחנה הצבאי לשעבר "פורט מקפירסון" באטלנטה, ג'ורג'יה. את הפיסלון העניקה לו ויולה דייוויס בטקס המרכזי בתחנת יוניון

לקראת הטקס, אישר חבר נאמני האקדמיה לקולנוע באופן חריג, לחלק את הפרס בין שני זוכים שונים, ולא להעניקו לזוכה יחיד כמקובל לפי התקנון. כמו כן, זו הפעם הראשונה שהפרס מוענק לארגון, ולא רק לאדם יחיד, והפעם הראשונה מאז שנת 2009, שבה מוענק הפרס כחלק מטקס פרסי אוסקר, ולא באירוע נפרד של נאמני האקדמיה.

==סרטים עם מספר זכיות ומועמדויות==

;סרטים עם מספר מועמדויות:
{| class="wikitable"
|-
!colspan="1"| מועמדויות
!colspan="1"| סרט
|-
|align="center"| 10 || מאנק
|-
|align="center" rowspan="6"| 6 || האב
|-
| יהודה איש קריות והמשיח השחור
|-
| מינארי
|-
| ארץ נוודים
|-
| צלילי מטאל
|-
| משפט השבעה משיקגו
|-
|align="center" rowspan="2"| 5 || הבלוז של מא רייני
|-
| צעירה מבטיחה
|-
|align="center"| 4 || חדשות העולם הגדול
|-
|align="center" rowspan="2"| 3 || לילה אחד במיאמי
|-
| נשמה
|-
|align="center" rowspan="8"| 2 || עוד סיבוב
|-
| בוראט 2
|-
| קולקטיב
|-
| אמה
|-
| יומני האפלצ'ים
|-
| מולאן
|-
| טנט
|-
| פינוקיו
|}
width="20px"|

==== שיאני זכיות - סרטים ====
{| class="wikitable"
!זכיות
!סרטים
|-
| 3
|ארץ נוודים
|-
| rowspan="6" |2
|האב
|-
|יהודה איש קריות והמשיח השחור
|-
|נשמה
|-
|מאנק
|-
|הבלוז של מא רייני
|-
|צלילי מטאל
|}

== מספר מועמדויות וזכיות לפי אולפנים ==
;מספר המועמדויות והזכיות לכל אולפן

{| class="wikitable"
|+
!colspan="1"| אולפן
!colspan="1"| מועמדויות
|-
|נטפליקס
|36
|-
|אולפני אמזון
|12
|-
|וולט דיסני
|8
|-
|האחים וורנר
|8
|-
|סרטי פוקוס 
|7
|-
|A24
|6
|-
|סרטי סרצ'לייט 
|6
|-
|סוני קלאסיקס 
|6
|-
|יוניברסל
|4
|-
|סרטי סמואל גולדווין 
|3
|-
|אפל
|2
|-
|סרטי מגנוליה 
|2
|-
|ניו יורק טיימס 
|2
|-
|סרטי MTV (סרטי פרמאונט) 
|2
|-
|רודסייד אטרקשנז 
|2
|-
|Gravitas
|1
|-
|הולו
|1
|-
|Super LTD
|1
|-
|Well Go USA
|1
|}

== מידע על הטקס ==
במהלך ישיבת חבר הנאמנים שהתקיימה ב-28 באפריל 2020, האקדמיה הצביעה לאחד את הקטגוריה מיקס הסאונד הטוב ופרס עריכת הקול הטובה ביותר לקטגוריית הסאונד הטוב ביותר (והקטנת המספר הכולל של קטגוריות הפרס ל-23).<ref name=":1"></ref> הכללים להענקת פרס הפסקול המקורי הטוב ביותר מחייבים כעת שפסקול הסרט יכלול מינימום של 60% מוזיקה מקורית בעוד זיכיונות וסרטי המשך חייבים לכלול מינימום של 80% מוזיקה חדשה. לראשונה, ההצבעה המקדימה לסרט העלילתי הבינלאומי הטוב ביותר נפתחה גם לכל חברי ההצבעה באקדמיה.

כחלק מיוזמות הנוגעות לאיכות הסביבה, תופסק הפצת פריטים והעתקים פיזיים כמו תקליטורי מוזיקה, לאחר טקס פרסי האוסקר ה-93. עותקי הסרטים מההקרנות יוגשו אך ורק באמצעות שירותי הזרמת מדיה לחברי האקדמיה.

זו השנה השלישית ברציפות שבה לא מוצגים המועמדים והזוכים על ידי מנחה יחיד, אלא על ההכרזות הופקדו 17 כוכבים מתעשיית הקולנוע, הנכנסים ויוצאים ברוטציה. בתוך כך, נשמרה המסורת שבה ארבעת השחקנים שזכו בשנה שעברה בפרסי השחקנים הטובים ביותר (השחקנית והשחקן; שחקנית המשנה ושחקן המשנה) מציגים את הקטגוריות המקבילות בטקס הנוכחי: חואקין פיניקס, רנה זלווגר, בראד פיט ולורה דרן. לארבעה צורף הבמאי בונג ג'ון-הו, שסרטו "פרזיטים" זכה בארבעה פרסים, והוא הציג את קטגוריית הבימוי הטוב ביותר, בשידור לוויין מתיאטרון "דולבי" בסיאול. שאר המכריזים היו: אנג'לה באסט, האלי ברי, דון צ'ידל, בראיין קראנסטון, האריסון פורד, רג'ינה קינג, מרלי מטלין, ריטה מורנו, ריס וית'רספון, זנדאיה, ויולה דייוויס וריז אחמד. דייוויס ואחמד היו גם מועמדים לפרסים בטקס זה, ולכן התעכבה ההודעה על צירופם למופע עד אחרי סיום הצבעות חברי האקדמיה, כדי לא להשפיע על שיקולי ההצבעה.

אופן הצגת חמשת השירים המועמדים בקטגוריית השיר המקורי הטוב ביותר, היווה תקדים משולש בטקסי האוסקר: ראשית, זו הפעם הראשונה שהשירים אינם מוצגים בטקס המרכזי, אלא במסגרת תוכנית הטלוויזיה המוקדמת , "Oscars: Into the Spotlight" (בתרגום חופשי: "פרסי אוסקר: אל אור הזרקורים"), המשודרת מאולפן ABC 90 דקות לפני שידור הטקס. שנית, בפעם הראשונה בוצעו השירים במלואם, ולא הושמעו רק קטעים מהם. שלישית, בעוד שבאופן מסורתי, התוכנית המוקדמת מתמקדת בנושאי אופנה וראיונות מהשטיח האדום, חלק מהתוכנית בטקס ה-93 הוקדש להצגה רשמית של מועמדים בקטגוריה זו. ארבעה מתוך חמשת השירים המועמדים הוקלטו מראש במרפסת האודיו-ויזואלית השקופה על בניין המוזיאון החדש של האקדמיה לקולנוע , והשיר החמישי, "Husavic", הוקלט ושודר מאיסלנד, בהיותו השיר היחיד מהחמישה שהמבצעת שלו איננה מועמדת גם ככותבת השיר (השיר שבוצע במקור בפי הזמרת השוודית מולי סאנדן, הושר בסרט "תחרות הזמר של האירוויזיון: סיפורה של Fire Saga" כדיבוב לשחקנית רייצ'ל מקאדמס). את התוכנית המוקדמת הגישו אריאנה דבוז וליל רל האוורי .

חידוש נוסף בטקס זה הוא שידור תוכנית סיכום מאוחרת בשם "פרסי אוסקר: אחרי חשיכה" (באנגלית: Oscars: After Dark) מאולפן ABC, בהגשת השחקנים קולמן דומינגו ואנדרו ראנלס, ומבקרי הקולנוע קלודיה פוויג ואלוויס מיצ'ל . בתוכנית הוגשו פרשנויות וראיונות בעקבות הזכיות, והרגעים המרכזיים בטקס.

מן ההיבט המגדרי, בטקס פרסי אוסקר ה-93 נרשם מספר שיא של נשים מועמדות, עם 70 נשים שקיבלו ביחד 76 מועמדויות מסך 235 המועמדויות האישיות ב-23 קטגוריות הפרס, שיעור של 32.3%, עלייה של 1.2% לעומת הטקס ה-92. נתונים אלה לא כוללים את המועמדים בקטגוריית הסרט הבין-לאומי הטוב ביותר, משום שהפרס בקטגוריה זו איננו אישי, אלא מוענק למדינת המקור.

כמחווה לתחנת הרכבת "יוניון" שבה התקיים הטקס המרכזי, ומשמשת מעת לעת כאתר לצילומי סרטים, החליט המפיק סטיבן סודרברג שהטקס לא יצולם כתוכנית טלוויזיה, אלא בטכניקות של צילום סרטי קולנוע, בכלל זה: קצב של 24 פריימים בשנייה, יחס גובה רוחב של מסך רחב , וזווית צילום מעבר לכתף . כמו כן, חלונות התחנה, המעוצבים בסגנון אר דקו בגובה 40 רגל (12.2 מטר), שולבו באמצעי התאורה לצילום הטקס.

=== השפעת מגפת הקורונה ===
מגפת הקורונה השפיעה על תעשיית הקולנוע העולמית בכלל, ועל תעשיית הקולנוע האמריקאית בפרט, כולל שיבוש הפקות סרטים, סגירת בתי קולנוע ברחבי ארצות הברית עקב מגבלות על מסחר ועל התקהלויות בציבור, דבר שמנע הצגת סרטים חדשים. כל אלה השפיעו רבות גם על טקס פרסי האוסקר. בפרט, על הדרישה שסרטים המועמדים לפרסי האוסקר יוצגו בשנה הקלנדרית הקודמת למועד הטקס, לכל הפחות בבית קולנוע אחד במחוז לוס אנג'לס במשך שבעה ימים, שלוש הצגות ביום, על מנת להיות זכאים להתמודד על פרס. כך למשל, בפרס גלובוס הזהב שינו את הקריטריונים להתמודד על פרסי 2021 כדי לאפשר לסרטים שנועדו במקור להפצה בבתי הקולנוע מ-15 במרץ עד ל-30 באפריל 2020 והופצו במקום זאת באמצעות ספק שירותי הזרמת מדיה.<ref name=":0"></ref>

האקדמיה האמריקאית לקולנוע עיכבה את ישיבת הדירקטוריון שלה עד 28 באפריל<ref></ref><ref></ref> ובה אישר הדירקטוריון באופן זמני זכאות למועמדות עבור סרטים שהיו מתוכננים להיות מופצים לקולנוע מלכתחילה, אך עקב המגפה התקיימה הצגת הבכורה שלהם באמצעות ספקי הזרמת מדיה ווידאו על פי דרישה שנחשבים מכובדים, ומפעילים חומת תשלום או סיסמה מאובטחת. כל זאת, בתנאי שסרטים אלה הועלו לפלטפורמת ההקרנה הבלעדית לחברי האקדמיה תוך 60 יום ממועד הפצתם לציבור. הדירקטוריון סייג את החלטתו בכך שהדרישה להצגת סרט בקולנוע במשך שבעה ימים, תוחזר לאחר שבתי הקולנוע יחזרו לפעילות מספקת. הקלה נוספת הייתה הכרה בהקרנות של סרטים מועמדים בערים גדולות מלבד לוס אנג'לס, כמו אטלנטה, שיקגו, מיאמי, ניו יורק ואזור מפרץ סן פרנסיסקו.<ref></ref><ref></ref> לגבי סרטים שהוצגו במתחמי דרייב אין, באוקטובר 2020 אישרה האקדמיה הסתפקות בהצגה אחת ביום, במקום שלוש הצגות כנדרש בשגרה. באשר לתנאי הזכאות המחייב הצגת סרטים בפסטיבלי קולנוע, הדירקטוריון הכיר גם בזכאותם של סרטים שנרשמו בתוכניות של פסטיבלים שבוטלו עקב המגפה.

בהחלטה מיום 15 ביוני 2020, אישרה האקדמיה הקלות דומות גם לסרטים בין-לאומיים באורך מלא, בתנאי שהאחראים ימציאו מסמכים, מקוריים ומתורגמים לאנגלית, המאשרים שממשלת מדינת המקור הורתה על סגירת בתי קולנוע, אישורים על כך שהסרט יועד להפצה בקולנוע, וכן הסכמי הקרנה עם שירותי הזרמת מדיה ווידאו על פי דרישה.

היו שיחות על דחיית הטקס או אף ביטולו.<ref></ref> ב־15 ביוני 2020, האקדמיה הודיעה כי הטקס יידחה בחודשיים מיום 28 בפברואר 2021 ל-25 באפריל 2021 ותקופת הזכאות לסרטים עלילתיים תוארך עד 28 בפברואר 2021. בהצהרה משותפת, הנשיא ומנכ"ל האקדמיה, דייוויד רובין ודון הדסון, הסבירו כי "במשך למעלה ממאה שנים, סרטים מילאו תפקיד חשוב במתן תחושת נוחות, בבידור שלנו בתקופות אפלות. בהחלט יש להם השפעה כזאת השנה. תקוותנו, בהארכת תקופת הזכאות ותאריך טקס הפרסים שלנו, היא לספק גמישות ליוצרים שצריכים לסיים ולהוציא לאור את הסרטים שלהם מבלי להיענש על משהו שלא בשליטתו של אף אחד." פרסי המושלים ופרסי האקדמיה למדע וטכנולוגיה נדחו אף הם ללא הגבלת זמן.<ref></ref>

מגבלות מגפת הקורונה השפיעו גם על בחירת מקום עריכת הטקס ואופן הנחייתו, והביאו לביטול אירועים הנלווים אליו בימים כתיקונם. ב-15 במרץ 2021 נמסר רשמית, שעל מנת לעמוד בהנחיות השמירה על הבריאות, חלקו המרכזי של הטקס יתקיים בתחנת יוניון, תחנת הרכבת המרכזית של לוס אנג'לס והתחנה הגדולה ביותר במערב ארצות הברית, ומקצת הטקס יתקיים ב"תיאטרון דולבי". האירוע ייערך באולם הכירטוס ההיסטורי בתחנת יוניון מערב, באולם ההמתנה המרכזי, בפטיו הצפוני ובפטיו הדרומי, ובכניסה הראשית לתחנה ברחוב אלאמדה . נשיא האקדמיה המכהן, דייוויד רובין, מסר שהתחנה נבחרה משום שממדיה מאפשרים למעניקי הפרסים, המועמדים ואורחיהם, להשתתף בטקס תוך אכיפת כללי הריחוק החברתי. כמו כן, רובין הודיע על ביטול הגרלת כרטיסי הכניסה המסורתית, וכן בוטלו אירועים הנלווים לטקס, ומצריכים נוכחות אישית. בכלל אלה: הקרנת סרטוני המועמדויות, ארוחת הצהריים החגיגית למועמדים לפרסי אוסקר, קבלת הפנים למועמדים לפרס בקטגוריית הסרט הבינלאומי הטוב ביותר, והתוכנית הציבורית עבור המועמדים בקטגוריות הסרט הקצר, הסרט התיעודי, הסרט המונפש, הסרט הבינלאומי ואיפור ועיצוב שיער הטובים ביותר. כן בוטלו הנשף לחברי חבר הנאמנים של האקדמיה, ומסיבות הצפייה הרשמיות בטקס, בלונדון ובניו יורק.

בעקבות העברת הטקס המרכזי ועריכתו בסגנון אינטימי בתחנת יוניון, החליטו מפיקי הטקס שהוא יתקיים ללא מנחה יחיד/ה, אלא אישים בולטים בתעשייה יציגו ויעניקו את הפרסים בקטגוריות השונות על בסיס רוטציה ביניהם.

במכתב אל המועמדים לפרסים, הודיעו מפיקי הטקס סטיבן סודרברג, סטייסי שר וג'סי קולינס שהאירוע בתחנת יוניון יישא אופי אינטימי ואישי, ואילו מופעי הראווה יועברו בשידור ישיר מתיאטרון דולבי. פרוטוקול הקורונה ייאכף בתחנת יוניון כפי שהוא נאכף באתרי צילומי סרטים. בכלל זה, יוצבו ערכות לבדיקות קורונה שיבטיחו תוצאות מיידיות, וכן יוצב בתחנה צוות בטיחות עם יכולת לבצע בדיקות PCR. כמו כן, האקדמיה תמסור הנחיות נפרדות לשוהים בלוס אנג'לס, לעומת אלה שיגיעו מחוץ לעיר. שלושת המפיקים הבהירו במכתבם, שלא תתאפשר השתתפות מקוונת בטקס באמצעות זום, ועל המועמדים לנכוח אישית בטקס לצורך נאומי קבלת הפרסים. עוד קראו המפיקים למועמדים לקיים ראיונות מקוונים שבהם יספרו את סיפוריהם.

מכתב המפיקים והאיסור על שימוש בזום במהלך הטקס, גרר תרעומת רבה בקרב מועמדים, אולפנים ומפיצים, סוכניהם ואנשי יחסי ציבור שלהם, דבר שעלול להביא להיעדרות מועמדים רבים מהטקס. התלונות נסבו סביב הצורך בסידורים לוגיסטיים הנוגעים להגעה לארצות ברית בכלל וללוס אנג'לס בפרט, לנשיאה בעלויות הלינה וימי הבידוד הכרוכות בכך, ולהבדלים בין מגבלות הקורונה שמטילות המדינות השונות על היוצאים והבאים. זאת לאחר שהאקדמיה מסרה שהיא לא תכסה את העלויות של המלווים, והסתפקה בהבטחה לטפל במועמדים באופן נאות. תלונות אחרות התייחסו לעובדה שרבים מהמועמדים משתתפים בהפקות שונות, וימי הבידוד בעקבות הנסיעות הלוך ושוב, יביאו לסגירה ועיכוב של הפקות, דווקא בתקופה שנחשבת לטובה בחודש אפריל.

בעקבות ריבוי המחאות והתלונות מצד המועמדים מחוץ לארצות הברית, המפיקים הודיעו שהאקדמיה תפתח מוקדי תקשורת באירופה, וייתכן גם באזורים אחרים בעולם, כדי לאפשר השתתפות בטקס עבור מי שאינם יכולים להגיע ללוס אנג'לס עקב מדיניות סגרי הקורונה במדינותיהם, או אי-קבלת אשרה עקב סגר. המוקד המרכזי יפעל בלונדון, שני מוקדים נוספים – בפריז ובפראג, ומוקד מקביל יפעל בתחנת יוניון. כמו כן, האקדמיה באה בדברים עם גורמי השידור הציבורי במדינות שונות, כדי לספק שירותי לוויין לרבים מהמועמדים מחוץ לארצות הברית. לצד אלה, האקדמיה הבהירה כי יכולותיה להפעיל שירותי זום מוגבלות מסיבות טכניות, ובכך תינתן קדימות למועמדים נטולי גישה לאמצעים טכניים אחרים. על אף כל האמור, המפיקים הביעו תקווה שרוב המועמדים יגיעו ללוס אנג'לס, ציינו שהאקדמיה נערכת לעשרה ימי בידוד עבור המועמדים ואורחיהם, והעירו שמשך זמן הבידוד עשוי להתקצר בהתאם לחיסונים, אפשרויות נסיעה וחריגים שונים.

בנוסף לטקסים הנלווים שבוטלו, גם השטיח האדום המסורתי ישתנה, אך בתחנת יוניון תהיה הדמיה של שטיח אדום. אחרי שהמועמדים ייצאו מהמבנה הראשי בתחנת יוניון לאחר סיום הצגת הקטגוריות שלהם, הם יילקחו אל אזור שיותאם לדרישות הריחוק החברתי, משם יוכלו לצפות בהמשך הטקס בתנאים של מסיבת קוקטייל.

על כל המשתתפים בטקס, באשר הם, חלות הנחיות המתחייבות מהמגפה. העיקריות שבהן:
* נסיעה לארצות הברית לצורך הטקס לא נחשבת לנסיעה חיונית.
* חובת הצטיידות במסכה רפואית, הכוללת גם את המשתתפים באמצעות לוויין או זום.
* חובת בידוד לגבי המגיעים מחוץ לארצות הברית בכלל, ומחוץ לקליפורניה בפרט.
* חובת בידוד עצמי לגבי הנמצאים בקליפורניה/לוס אנג'לס לפני הטקס, ואיסור על מגע אינטימי במהלך הטקס.
* חובת הגעת מועמדים בין-לאומיים ללוס אנג'לס עד 17 באפריל, עם תוצאות בדיקת קורונה שיהיו בתוקף ב-21 בחודש.
* חובת בדיקת קורונה עד יום הטקס, עבור משתתפים מקומיים.
* על המועמדים ואורחיהם לנסוע באותה מכונית. חל איסור על נסיעה בלימוזינות, אלא במכוניות SUV ובכלי רכב עירוניים בלבד.
* המועמדים ואורחיהם נחשבים כלהקה, ועליהם להיות ביחד כל העת. עליהם להיבדק מראש, ולמסור הערכת סיכון משותפת.
* צוותי הופעה חיצונית של המועמדים חויבו לקיים אורח חיים בסיכון נמוך להידבקות במשך שבועיים לפני הטקס, ולהיבדק באופן שגרתי.

== קישורים חיצוניים ==

* 
* 
* [https://www.youtube.com/user/Oscars ערוץ האוסקר] ביוטיוב (מנוהל על ידי האקדמיה האמריקאית לקולנוע)
* [https://srita.net/tag/%d7%90%d7%95%d7%a1%d7%a7%d7%a8-2020-21/ סקירות עונת האוסקר ה-93] באתר בלוג הקולנוע הישראלי "סריטה" 

== הערות שוליים ==

קטגוריה:טקסי פרס אוסקר
קטגוריה:2021 בארצות הברית
קטגוריה:ההשפעה החברתית-כלכלית של התפרצות נגיף קורונה
אוסקר